2. pielikums

Projektu iesniegumu atlases nolikumam

**Iesniedzamo dokumentu saraksts**

|  |  |  |
| --- | --- | --- |
| **Nr.p.k.** | **Pamatojošais dokuments** | **Vērtēšanas kritērija Nr., kuru pamato iesniegtais dokuments** |
| 1. | Apliecinājums par atbilstību prasībām un dubultā finansējuma neesamību (atbilstoši atlases nolikuma pielikumā norādītajai formai) | 2.3., 3.3. |
| 2. | Industriālā parka attīstības stratēģija jeb biznesa plāns[[1]](#footnote-2) | 3.1., 3.2., 3.3. |
| 3. | Viena vai vairāku komersantu (potenciālo nomnieku vai īpašnieku), apliecinājums par interesi (atbilstoši atlases nolikuma pielikumā norādītajai formai) vai sadarbības līgums (viens no dokumentiem, kas satur vismaz MK noteikumu 31. punktā noteikto informāciju) | 3.6., 3.8. |
| 4. | Investīciju projekta budžeta kopsavilkuma pielikums (atbilstoši atlases nolikuma pielikumā norādītajai formai) | 2.3., 2.6. |
| 5. | Izmaksu un ieguvumu analīze (finanšu analīze un ekonomiskā analīze) | 2.5. |
| 6. | Kartogrāfiskais materiāls, kurā norādīta projekta ietvaros attīstāmā industriālā parka teritorija (konkrēta, ģeogrāfiski vienota teritorija, kuru plānots attīstīt projekta ietvaros, ir precīzi identificējami komersanti, kas rada projekta mērķu vērtības, šo komersantu atrašanās vieta) | 3.3., 2.3. |
| 7. | Finansējuma pieejamību apliecinoši dokumenti:  8.1. aizdevuma līgums ar Eiropas Savienības (turpmāk – ES) vai Eiropas Ekonomiskajā zonā (turpmāk – EEZ) reģistrētu kredītiestādi par projekta īstenošanai nepieciešamā finansējuma piesaisti;  7.2. lēmums par aizdevuma piešķiršanu projekta īstenošanai, ko izsniegusi ES vai EEZ reģistrēta kredītiestādes valde, kredītkomiteja vai kompetentās atbildīgās amatpersonas;  7.3. projekta iesniedzēja valdes lēmums par projekta īstenošanai nepieciešamā finansējuma nodrošināšanu no pašu līdzekļiem, ja projekta iesniedzēja pēdējā noslēgtajā gada pārskatā norādītais pašu kapitāls veido vismaz 100% no projekta kopējām izmaksām;  7.4. pašvaldības lēmums par projekta finansēšanu | 3.4. |
| 8. | Izmaksas pamatojoši dokumenti:  8.1. visu projekta izmaksu pamatojošo piedāvājumu, tāmju vai noslēgto līgumu ar pielikumiem kopijas;  8.2. tirgus aptauju apliecinoša dokumentācija, potenciālo piegādātāju un pakalpojumu sniedzēju izpētes dokumentācija[[2]](#footnote-3) (attiecināms arī gadījumā, ja vēl nav veikta iepirkuma procedūra). Būvdarbu gadījumā nav nepieciešams, ja projekta iesniegumam tiek pievienota sertificēta būvspeciālista izstrādāta būvdarbu tāme;  8.3. iekārtu, palīgiekārtu, programmatūru un būvdarbu detalizētas tehniskās specifikācijas vai iepirkumu procedūras dokumentācija, ja specifikācijas nav pieejamas iepirkuma dokumentācijā Elektronisko iepirkumu sistēmā [www.eis.gov.lv](http://www.eis.gov.lv) un Iepirkumu uzraudzības biroja tīmekļa vietnē [www.iub.gov.lv](http://www.iub.gov.lv)). | 2.3. |
| 9. | Normatīvajos aktos par ietekmes uz vidi novērtējumu noteiktie dokumenti:  9.1. Vides pārraudzības valsts biroja atzinums par ietekmes uz vidi novērtējuma ziņojumu vai  9.2. attiecīgās reģionālās vides pārvaldes lēmums par ietekmes uz vidi novērtējuma procedūras nepiemērošanu projekta iesniegumā plānotajām darbībām | 3.14.9. |
| 10. | Deklarācija par komercsabiedrības atbilstību mazajai (sīkajai) vai vidējai komercsabiedrībai (ja attiecināms) | 1.1. |
| 11. | Īpašuma vai turējuma tiesības, nomas vai apbūves tiesības apliecinoši dokumenti par īpašuma objektu, kurā plānoti ieguldījumi projekta ietvaros (attiecināms, ja dokumenti nav pieejami Valsts vienotajā datorizētajā zemesgrāmatā [www.zemesgramata.lv](http://www.zemesgramata.lv)) | 2.4. |
| 12. | Būvdarbu gatavības pakāpi apliecinoši dokumenti (obligāti iesniedzami, ja nav pieejami Būvniecības informācijas sistēmā (turpmāk – BIS)) vismaz viens no zemāk uzskaitītajiem dokumentiem):  12.1. būvatļaujas, apliecinājuma kartes vai paskaidrojuma raksta kopija ar būvvaldes atzīmi par projektēšanas nosacījumu izpildi, vai BIS izdruka par paziņojumu par būvniecību;  12.2. būvvaldes izsniegts apliecinājums, ka projektā paredzēto aktivitāšu (jābūt precīzi uzskaitītām plānotajām aktivitātēm) veikšanai būvniecības ieceres dokumentācija nav nepieciešama | 3.12. |
| 13. | Būvprojekts (obligāti iesniedzams, ja nav pieejams BIS) | 2.3. |
| 14. | Būvprojekts par privātās lietošanas dzelzceļa infrastruktūras (savienojuma) izveidošanu ar publiskās lietošanas dzelzceļa infrastruktūru (obligāti iesniedzams, ja nav pieejams BIS; attiecināms, ja projektā paredzēta industriālās teritorijas iekšējo ceļu un privātās lietošanas dzelzceļa infrastruktūras iekšējā tīkla izbūve) | 2.3. |
| 15. | Dokumenti, kas apliecina komersanta spēju veikt projekta investīcijas un sasniegt mērķus (finanšu plūsma un aprēķini (piemēram, esošā un plānotā ieņēmumu un izdevumu bilance, kredītsaistības, peļņas un zaudējumu aprēķins, kredītiestādes garantijas vēstule vai cita informācija)) (ja attiecināms) | 3.2.5. |
| 16. | Sadarbības līgums ar projekta sadarbības partneri (ja attiecināms) | 2.3. |
| 17. | Ar pašvaldību noslēgtais pakalpojumu līgums par sabiedrisko pakalpojumu sniegšanu vai pieņemtais lēmums par sabiedrisko pakalpojumu sniegšanu (pašvaldībai vai pašvaldības iestādei, kas sniedz sabiedrisko pakalpojumu), vai pašvaldību saistošie noteikumi par sabiedrisko pakalpojumu sniegšanu (pašvaldības iestādei, kas sniedz sabiedrisko pakalpojumu) (attiecināms, ja projekta ietvaros ir plānotas MK noteikumu 22.2. apakšpunktā minētās ūdenssaimniecības un siltumapgādes izmaksas) | 2.3., 2.6. |
| 18. | Apliecinājums par nosacījumu izpildi attiecībā uz piešķirto kompensāciju apmēru un pārmērīgas kompensācijas kontroli (atbilstoši atlases nolikuma pielikumā norādītajai formai) (attiecināms, ja projekta ietvaros ir plānotas MK noteikumu 22.2. apakšpunktā minētās ūdenssaimniecības un siltumapgādes izmaksas) | 2.6. |
| 19. | Pamatojums projektā paredzētās iekārtas hipotētiskajiem ieguldījumiem (references iekārtām), kas tiktu iegādātas situācijā bez projekta, kas:  20.1. satur informāciju vismaz par iekārtas tehniskajiem parametriem, cenu, ražotāju un/ vai piegādātāju (iekārtas gadījumā);  20.2. ir pamatots, piemēram, ar cenu piedāvājumu, tāmi, ekrānšāviņiem no potenciālo piegādātāju/ būvdarbu veicēju tīmekļa vietnēm u.tml. Ja references iekārtas cenu pamato ar iekārtu piegādātāja sniegtu cenu piedāvājumu, tajā ietver arī informāciju no iekārtas ražotāja, kas apliecina, ka iekārtas ražotājs plānoto iekārtu var piedāvāt, piemēram, saraksti starp ražotāju un piegādātāju  (attiecināms, ja projekta iesniegumā plānotas izmaksas atbilstoši MK noteikumu 44.7.1. apakšpunktam un ja izmaksas ieguldījumiem enerģijas ražošanā no AER var noteikt, salīdzinot ar līdzīgu, videi mazāk nekaitīgu ieguldījumu) | 2.3., 2.6. |
| 20. | Sertificēta būvinženiera ekspertīzes atzinums virszemes un pazemes komunikāciju infrastruktūras pārbūvei, kurā norādīts, ka veicot projektā plānotās satiksmes pārvadu, ielu, ceļu vai dzelzceļa pieslēgumu infrastruktūras būvniecības vai teritorijas labiekārtošanas darbības, pastāv sabiedriskā pakalpojuma sniegšanai nepieciešamās infrastruktūras bojāšanas risks vai nav iespējams izvairīties no virszemes vai pazemes komunikāciju infrastruktūras pārbūves vietās, kurās nav papildu pieprasījuma pēc sabiedriskajiem pakalpojumiem, elektroapgādes vai gāzes apgādes pakalpojumiem, nodrošinot, ka investīcijas nerada priekšrocības inženiertīklu īpašniekam un atbilst nosacījumiem par komercdarbības atbalsta sniegšanu (attiecināms, ja projekta iesniegumā plānotas MK noteikumu 22.5.apakšpunkta izmaksas) | 2.3. |
| 21. | Veidlapas “Veidlapa par sniedzamo informāciju *de minimis* atbalsta uzskaitei un piešķiršanai” izdruka[[3]](#footnote-4) (ja attiecināms un projekta iesniegumā netiek norādīts veidlapas identifikācijas numurs) | 2.6. |
| 22. | Apliecinājums par valsts atbalsta nosacījumu ievērošanu (atbilstoši atlases nolikuma pielikumā norādītajai formai) (attiecināms, ja projekta iesniegumā plānotas darbības, kurām piemērojami MK noteikumu 43., 44., 45. un 46. punkta nosacījumi) | 2.6. |
| 23. | Apliecinājums par *de minimis* atbalsta nosacījumu ievērošanu (atbilstoši atlases nolikuma pielikumā norādītajai formai) (attiecināms, ja projekta iesniegumā plānotas projekta pamatojošās dokumentācijas sagatavošanas izmaksas) | 2.6. |
| 24. | Apliecinājums, ka saimnieciskās darbības veicējs neatbilst grūtībās nonākuša saimnieciskās darbības veicēja pazīmēm (atbilstoši atlases nolikuma pielikumā norādītajai formai) (attiecināms uz projekta iesniedzēju un projekta sadarbības partneri, ja projekta ietvaros plānotas darbības, kurām piemērojami MK noteikumu 43., 44., 45., 46. un 54. punkta nosacījumi) | 2.6. |
| 25. | Projekta iesniedzēja un sadarbības partnera informācija par saņemto un plānoto valsts atbalstu (atbilstoši atlases nolikuma pielikumā norādītajai formai) (attiecināms uz projekta iesniedzēju un sadarbības partneri, kam projekta ietvaros piemēro MK noteikumu 43., 44., 45. un 46. punkta nosacījumus, ja projekta iesniedzējs un/vai sadarbības partneris ir saņēmis vai plāno saņemt projektā plānotajām izmaksām valsts atbalstu (t.sk. *de minimis* atbalstu) arī citas atbalsta programmas vai individuālā projekta ietvaros) | 2.6. |
| 26. | Zvērināta revidenta apstiprināts operatīvais finanšu pārskats, kas apstiprināts ne agrāk kā vienu mēnesi pirms projekta iesnieguma iesniegšanas dienas (attiecināms, ja projekta iesniedzējs ir jaunizveidots komersants, kura pārskats vēl nav apstiprināts un/vai nav pieejams Uzņēmumu Reģistra interneta vietnē vai kādā no tā informācijas atkalizmantotāju datu bāzēm, piem., “Lursoft”), vai ja pret pēdējo noslēgto gada pārskatu ir radušās būtiskas izmaiņas projekta iesniedzēja un tā saistīto uzņēmumu (ja attiecināms) finanšu situācijā) | 1.1., 3.2., 3.4. |
| 27. | Notekūdeņu attīrīšanas un dzeramā ūdens ieguves un sagatavošanas infrastruktūras izmaksas pamatojošie dokumenti:  26.1. alternatīvu analīze, kurā pamatots, ka projekta ietvaros tiek īstenots tehniski un ekonomiski efektīvākais risinājums (aprēķini un apraksts vismaz ar vienu alternatīvu);  26.2. priekšlīgums ar komersantu kā potenciālo ūdenssaimniecības sabiedrisko pakalpojumu saņēmēju par notekūdeņu novadīšanu plānotajā infrastruktūrā un dzeramā ūdens lietošanu un piegādi vai, ja potenciālais pakalpojuma lietotājs nav zināms, komersanta apliecinājumā par interesi ir iekļauts aptuvenais pakalpojumu izmantošanas apjoms (kubikmetri diennaktī) un apliecināta pakalpojuma nepieciešamība;  26.3. ar komersantu kā potenciālo ūdenssaimniecības sabiedrisko pakalpojumu saņēmēju saskaņots prognozētais ūdenssaimniecības pakalpojumu tarifu plāns vai, ja potenciālais pakalpojuma lietotājs nav zināms, prognozētais ūdenssaimniecības pakalpojumu tarifu plāns ir iekļauts komersanta apliecinājumā par interesi | 2.3. |
| 28. | Pašvaldības apliecinājums par esošās vai jaunas publiskās infrastruktūras izmantošanu (attiecināms, ja projektu, kurā plānots attīstīt publisko infrastruktūru, iesniedz komersants) | 3.7. |
| 29. | Komersanta apliecinājums, ka tas ir paredzējis attiecīgo notekūdeņu priekšattīrīšanas iekārtu izbūvi par saviem privātajiem līdzekļiem, lai pirms notekūdeņu novadīšanas pa centralizētajiem kanalizācijas tīkliem uz notekūdeņu attīrīšanas iekārtām, nodrošinātu to priekšattīrīšanu, sasniedzot atļaujā noteiktos piesārņojošo vielu rādītājus (ja attiecināms) | 3.14.7. |
| 30. | Apliecinājums, ka vismaz 70 % (pēc masas) no nebīstamiem būvgružiem un ēku nojaukšanas atkritumiem, kas būvlaukumā radušies būvniecības laikā (izņemot dabiskos materiālus), tiks sagatavoti atkalizmantošanai, pārstrādei un citu materiālu reģenerācijai (tostarp aizbēršanas darbībām, kurās atkritumus izmanto citu materiālu aizstāšanai) (attiecināms, ja projekts ietver neizmantojamas būves vai lietošanai bīstamas ēkas vai citu vidi degradējošu objektu nojaukšanu) | 3.14.2. |
| 31. | Apliecinājums par informētību attiecībā uz interešu konflikta jautājumu tiesisko regulējumu un to integrāciju iekšējās kontroles sistēmās (atbilstoši atlases nolikuma pielikumā norādītajai formai).  (attiecināms, ja projekta iesniedzējs un sadarbības partneris ir publiska persona, t.sk. tās iestāde, struktūrvienība, orgāns, kapitālsabiedrība) | 2.1. |
| 32. | Projekta realizācijas rezultātā sagaidāmo izmaiņu būtiskuma novērtējums (atbilstoši atlases nolikuma pielikumā norādītajai formai)[[4]](#footnote-5).  (attiecināms, ja projekta iesniedzējs vai sadarbības partneris ir lielais komersants un projektā plānotas darbības, kurām piemērojami MK noteikumu 43. punkta nosacījumi: plānots atbalsts būtiskām pārmaiņām ražošanas procesā vai darbību dažādošanai attiecīgajā saimnieciskās darbības vietā) | 2.6. |

1. Industriālā parka attīstības stratēģija var būt kā pašvaldības attīstības programmas pielikums vai kā atsevišķs pašvaldības lēmums, ar kuru tiek apstiprināta industriālā parka attīstības stratēģija.

   Ja pašvaldības lēmums, ar kuru apstiprināta industriālā parka attīstības stratēģija, nav pieejams pašvaldības tīmekļa vietnē, tas iesniedzams ar projekta iesniegumu. [↑](#footnote-ref-2)
2. Satur informāciju par potenciālo piegādātāju un pakalpojumu sniedzēju izpētes metodēm, loku, kas pamatots ar konkrētiem datiem par aptaujāto loku (kontakti, rekvizīti, vispārēja informācija par komersantu, no kura informācijas avota iegūti kontakti), par potenciālo iekārtu piegādātāju un/vai būvdarbu veicēju izvēles kritērijiem; ir pamatota, piemēram, ar saraksti, sākotnējiem cenu piedāvājumiem, ekrānšāviņiem no potenciālo piegādātāju un pakalpojumu sniedzēju tīmekļa vietnēm u.tml. [↑](#footnote-ref-3)
3. Iesniedz lejupielādētu veidlapu PDF formātā vai ieskenētu izdruku. Lai piekļūtu *De minimis* atbalsta uzskaites sistēmai, izmanto Valsts ieņēmumu dienesta Elektroniskās deklarēšanas sistēmu https://eds.vid.gov.lv/. [↑](#footnote-ref-4)
4. Atsevišķs pielikums iesniedzams, ja informācija nav ietverta industriālā parka attīstības stratēģijā jeb biznesa plānā. [↑](#footnote-ref-5)